b'\n_START_ARTICLE_\nTomi Pettinen\n_START_SECTION_\nUra\n_START_PARAGRAPH_\nPettinen aloitti uransa kasvattajaseurassaan Tampereen Ilveksess\xc3\xa4 ja debytoi SM-liigassa kaudella 1996\xe2\x80\x931997, jolloin sai tililleen 16 ottelua, joissa syntyi my\xc3\xb6s h\xc3\xa4nen liigauransa ensimm\xc3\xa4inen maali. Toisella kaudella 1997\xe2\x80\x931998 h\xc3\xa4n vaihtoi Ilveksest\xc3\xa4 Rauman Lukkoon. Kauden 1998\xe2\x80\x931999 h\xc3\xa4n aloitti Helsingin IFK:ssa, mutta pelasi l\xc3\xa4hes koko kauden j\xc3\xa4\xc3\xa4kiekon I-divisioonaa Kokkolan Hermeksess\xc3\xa4._NEWLINE_Pettinen palasi Ilvekseen kaudeksi 1999\xe2\x80\x932000 ja murtautui joukkueen kokoonpanoon. H\xc3\xa4n teki 51 ottelussa tehot 1+6=7 ja New York Islanders varasi h\xc3\xa4net yli-ik\xc3\xa4isen\xc3\xa4 kes\xc3\xa4ll\xc3\xa4 2000. Ilveksen kauden 2001\xe2\x80\x932002 p\xc3\xa4\xc3\xa4tytty\xc3\xa4 Pettinen pelasi AHL:n pudotuspeleiss\xc3\xa4, Bridgeport Sound Tigersin riveiss\xc3\xa4 kev\xc3\xa4\xc3\xa4ll\xc3\xa4 2002. Pettinen solmi hein\xc3\xa4kuussa 2002 kaksivuotisen- ja suuntaisen sopimuksen Islandersin kanssa. Ensimm\xc3\xa4isell\xc3\xa4 Pohjois-Amerikan kaudellaan Pettinen pelasi enimm\xc3\xa4kseen farmissa ja p\xc3\xa4\xc3\xa4si pelaamaan my\xc3\xb6s kaksi NHL-ottelua. Pettinen sai aloittaa kauden 2003\xe2\x80\x932004 NHL:ss\xc3\xa4, kun Islandersin puolustaja Radek Mart\xc3\xadnek loukkaantui. Pettisen komennus j\xc3\xa4i kuitenkin lyhyeksi ja h\xc3\xa4n pelasi kaikkiaan nelj\xc3\xa4 NHL-ottelua kauden aikana._NEWLINE_Kes\xc3\xa4kuussa 2004 Pettinen solmi 1+1-vuotisen sopimuksen Rauman Lukon kanssa. Hein\xc3\xa4kuussa h\xc3\xa4n jatkoi vuodella sopimustaan Islandersin kanssa, mutta pelasi kautensa Raumalla NHL:n ty\xc3\xb6sulun vuoksi. Pettinen palasi kasvattajaseuraansa Ilvekseen kauden 2005\xe2\x80\x932006 kattavalla sopimuksella huhtikuussa 2005. Ilveksen urheilutoimenjohtaja Juha Hautamaa kommentoi h\xc3\xa4nest\xc3\xa4:_NEWLINE_\xc2\xbbPettinen on osa meid\xc3\xa4n linjaa hankkia omia, hyvi\xc3\xa4 pelaajia takaisin. Viimeisen Ilves-kauden j\xc3\xa4lkeen erityisesti kiekollinen pelaaminen on kehittynyt huimasti.\xc2\xbb _NEWLINE_Pettinen ei kuitenkaan pelannut ollut kovin kauan Ilveksen mukana, kun h\xc3\xa4n palasi New York Islandersin organisaatioon kaudeksi 2005\xe2\x80\x932006 kaksivuotisella ja yksisuuntaisella sopimuksella. Pettinen olikin ilmoittanut Ilvekselle ett\xc3\xa4 l\xc3\xa4htee Pohjois-Amerikkaan, mik\xc3\xa4li h\xc3\xa4n saa yhden suunnan sopimuksen. Kauden 2005\xe2\x80\x932006 aikana Pettinen pelasi 18 NHL-ottelua ilman tehopisteit\xc3\xa4._NEWLINE_Pettinen siirtyi kaudeksi 2006\xe2\x80\x932007 Fr\xc3\xb6lunda HC:n riveihin, Ruotsin Elitserieniin. H\xc3\xa4n kuitenkin siirtyi kesken kauden ja 27 ottelun j\xc3\xa4lkeen sarjatasoa alemmas HockeyAllsvenskanin Leksands IF:\xc3\xa4\xc3\xa4n, jossa pelasi my\xc3\xb6s kauden 2007\xe2\x80\x932008. Pettinen palasi Rauman Lukkoon kaudeksi 2008\xe2\x80\x932009 nelivuotisella sopimuksella. H\xc3\xa4n oli Lukon ykk\xc3\xb6spuolustaja. Pettisen ensimm\xc3\xa4inen sopimuskausi j\xc3\xa4i kuitenkin rikkonaiseksi ja 46 ottelun mittaiseksi vuoden vaihteessa vaivanneen polvivamman takia. H\xc3\xa4n lopetti uransa kauden 2011\xe2\x80\x932012 j\xc3\xa4lkeen._NEWLINE_Nyky\xc3\xa4\xc3\xa4n Pettinen valmentaa Tampereen Ilveksen C2 98 syntyneit\xc3\xa4 poikia.'